MISSINGIUT

Ilinniarnissamut inuussutissarsiornermut il.il tunngasunut qinnuteqaatinut akiliutit tunniunneqartarnerat utertinneqartarnerallu pillugit Kalaallit Nunaannut nalunaarut.
Nunami allamiunut inatsit Kalaallit Nunaanni atuutilersinneqartoq pillugu peqqussummi, tak. peqqussummut nalunaarut nr. 184, 14. februar 2025-meersoq, peqqussummik nr. 704, 26. august 2026-meersumik allanngortinneqartoq, § 9b, imm. 2 aamma 11 malillugit, Namminersorlutik Oqartussanik isumaqatiginninniartoqareersorlu aalajangersarneqarpoq:
Kapitali 1
Akiliineq
§ 1. § 3, imm. 2-5 naapertorlugu akiligassat Styrelsen for International Rekruttering og Integration-imut akilerneqassapput, siulersuisut aalajangertagaat malillugit.
§ 2.  Nunami allamiut pillugit inatsimmi, kunngip peqqussutaatigut Kalaallit Nunaanni atuutilersinneqartumi, § 9 b, imm. 4, imm. 1 naapertorlugu akiliut nunani allani suliartortitat pillugit aqutsisoqarfiup qinnuteqaat § 3, imm. 2-5 malillugu aalajangiiffigisimasaanik suliarineqaqqinnissaanut qinnuteqaammi tunniunneqartussaq, nunani allani suliartortitat pillugit aqutsisoqarfik aqqutigalugu akilerneqassaaq, aqutsisoqarfiup aalajangertagai naapertorlugit.
§ 3. §§ 1-2 naapertorlugu akiliineq qallunaat koruuniinik imaluunniit euronik akiliinikkut pissaaq.
Imm. 2. Nunami najugaqarsinnaanermut akuersissummik qinnuteqaatip tunniunneqarneranut aamma nunami najugaqarsinnaanermut akuersissummik sivitsuinermi akiliut, nunami allamiut pillugit inatsimmi Kalaallit Nunaanni kunngip peqqussutaatigut atuutilersumi § 9, imm. 2, nr. 3 imaluunniit 4 naapertorlugu, piffissami X. november 2026 -mit 31. december 2026-mut atuuttussami, aalajangiunneqarpoq 6.810,00 koruuniussasoq, qinnuteqaat suliffeqarneq inuussutissarsiuteqarnerluunniit pissutigalugu Kalaallit Nunaanni najugaqarnissamut tunngassuteqarpat. (912,87 eurotut naleqarpoq, naatsorsuinermilu 746 euromik nalik tunngavigineqarpoq).
Imm. 3. Nunami najugaqarsinnaanermut akuersissummik qinnuteqaatip tunniunneqarneranut aamma nunami najugaqarsinnaanermut akuersissummik sivitsuinermi akiliut, nunani allamiut pillugit inatsimmi Kalaallit Nunaanni kunngip peqqussutaatigut atuutilersumi § 9, imm. 2, nr. 3 imaluunniit 4 naapertorlugu, piffissami X. november 2026 -mit 31. december 2026-mut atuuttussami, aalajangiunneqarpoq 3.060,00 koruuniussasoq, qinnuteqaat ilinniagaqarneq pissutigalugu Kalaallit Nunaanni najugaqarnissamut tunngassuteqarpat. (410,19 eurotut naleqarpoq, naatsorsuinermilu 746 euromik nalik tunngavigineqarpoq)
Imm. 4. Nunami allamiut pillugit inatsimmi, kunngip peqqussutaatigut Kalaallit Nunaanni atuutilersinneqartumi, § 9, imm. 2, nr. 4 naapertorlugu suliffimmik misiliinermut au pair-iunermullu atatillugu najugaqarsinnaanermut akuersissummik qinnuteqaateqarnermut najugaqarsinnaanermillu sivitsuinermi akiliut piffissami X. november 2026 -mit 31. december 2026 tikillugu 4.305,00 kr.-iuvoq. (577,08 eurotut naleqarpoq, naatsorsuinermilu 746 euromik nalik tunngavigineqarpoq)

Imm. 5. Nunami najugaqarsinnaanermut akuersissummik qinnuteqaatip tunniunneqarneranut aamma nunami najugaqarsinnaanermut akuersissummik sivitsuinermi akiliut, nunani allamiut pillugit inatsimmi Kalaallit Nunaanni kunngip peqqussutaatigut atuutilersumi § 9, imm. 2, nr. 3 imaluunniit 4 naapertorlugu, inummut Kalaallit Nunaanni najugaqarsinnaanermut ilinniarnissaq sulinissarluunniit pissutigalugu akuerisaasimasumut ilaqutaasumut ilaasumut akiliut X. november 2026-miit 31. december tikillugu 3.080,00 koruuniuvoq. (412,87 eurotut naleqarpoq, naatsorsuinermilu 746 euromik nalik tunngavigineqarpoq)
Imm. 6. Nunami allamiut pillugit inatsimmi kunngip peqqussutaagut Kalaallit Nunaanni atuutilersinneqartumi, § 9 b, imm. 4, imm. 1-imi allassimasut malillugit suliap suliarineqaqqinnissaanik qinnuteqaat tunniunneqarsimappat, immikkoortut 2-5-imi pineqartut tunngavigalugit nunani tamalaani sulisussarsiornermut akuutitsinermullu aqutsisoqarfiup (Styrelsen for International Rekruttering og Integration) aalajangiisimanera naapertorlugu, piffissami X. november 2026-mit 31. december 2026-mut akiliut 1.040,00 koruuniuvoq. (139,41 eurotut naleqarpoq, naatsorsuinermilu 746 euromik nalik tunngavigineqarpoq)
Imm. 7. Nunami allamiut pillugit inatsimmi, kunngip peqqussutaatigut Kalaallit Nunaanni atuutilersinneqartumi, § 9b-imi imm. 7-imi oqaaseqaat siulleq naapertorlugu akiliut piffissami X. november 2026-miit decembarip 31-ata tungaanut 270,00 koruuniuvoq. (36,19 eurotut naleqarpoq, naatsorsuinermilu 746 euromik nalik tunngavigineqarpoq)
§ 4. §§ 1-2 naapertorlugu akiliinermut ilanngunneqassaaq akiliisup suliamut inniminniinermut ilisarnaataa. Suliamut inniminniinermi ilisarnaat tassaavoq normu immikkut ittoq nunami allamiunut oqartussaasut inniminniinermi atortuini atorneqartartoq, qinnuteqaat akiliinermut atassuserneqarsinnaaqqullugu. Nunami allamiunut oqartussaasut suliamik inniminniinermut ilisarnaammut tunngatillugu pisariaqartinneqaraangat ikiuuttarput.
Kapitali 2
Akiliutinik utertitsineq
§ 5. Akiliut § 3, imm. 2-5 naapertorlugu qinnuteqaatip tunniunneqarneranut akiliutigineqartoq utertinneqassaaq imaattoqarpat
1) qinnuteqaat inummit qinnuteqaammik tunniussisinnaatitaanngitsunit tunniunneqarsimappat,
2) Danmarkip nunat tamalaat akornanni pisussaaffigisaasa ilaattut piumasaqaatigineqarsinnaavoq qinnuteqaat akitsuuteqanngitsumik tunniunneqarsinnaasoq, tak. nunami allamiut pillugit inatsimmi § 9b, imm. 1, kunngip peqqussutaatigut Kalaallit Nunaanni atuutilersinneqartumi,
3) Nunat allamiut pillugit inatsimmi, kunngip peqqussutaatigut Kalaallit Nunaanni atuutilersinneqartumi, § 9b, imm. 7 naapertorlugu qinnuteqaat itigartinneqarpat, imaluunniit
4) Akiliutissap akilerneqarsimannginnerata saniatigut tunngavissaq alla pissutigalugu itigartinneqarpat.
Imm. 2. Immikkoortoq 1, nr. 4 naapertorlugu akiliut utertinneqassappat akilerneqarsimasoq utertinneqassaaq nunami allamiunut inatsimmi, kunngip peqqussutaatigut Kalaallit Nunaanni atuutilersinneqartumi, § 9b, imm. 6-imi allassimasut ilanngaatigereerlugit, piffissami X. november 2026-mit 31. december 2026-mut akiliut 1.040,00 koruuniuvoq. (139,41 eurotut naleqarpoq, naatsorsuinermilu 746 euromik nalik tunngavigineqarpoq)
§ 6. Akiliut, Nunani Tamalaani Sulisoqarnermik Akuutitsinermillu Aqutsisoqarfiup (Styrelsen for International Rekruttering og Integration) § 3-mi immikkoortut 2-5-imi allassimasut tunngavigalugit qinnuteqaat tunngavigalugu aalajangiisimanera pillugu suliap suliarineqaqqinnissaanut qinnuteqaammut akiliutigineqarsimasoq utertinneqassaaq, imaattoqarpat
1) suliap suliarineqaqqinnissaanik qinnuteqaat inunnit suliffeqarfinnilluunniit suliassap suliarineqaqqinnissaanut qinnuteqaammik tunniussisinnaatitaanngitsunit tunniunneqarsimappat,
2) nunami allamiunut inatsimmi, kunngip peqqussutaatigut Kalaallit Nunaanni atuutilersinneqartumi, § 9b, imm. 8, pkt. 1 naapertorlugu akuerineqaqqinnissamik qinnuteqaat itigartinneqarpat, imaluunniit
3) akuerineqaqqinnissamik qinnuteqaat akuersissutigineqarpat.
§ 7. §§ 5-6 naapertorlugu akiliut utertinneqassaaq aningaaserivimmi kontomut qinnuteqartup allassimasaanut, imaluunniit akiliuteqarfimmut kreditkortimullu akiliinermut atorneqartumut. §§ 5-6-imi allassimasut naapertorlugit akiliutit sapinngisamik aningaasat nalingi akiliinermi atukkat (valuta) atorlugit utertinneqassapput.
Kapitali 3
Atuutilersitsineq
§ 8. Nalunaarut atuutilersinneqassaaq ulloq X. november 2026.
Imm. 2. Nalunaarut najugaqarsinnaanermut akuersissummik qinnuteqaatinut taamatullu akuersissuteqaqqinnissamik qinnuteqaatinut X. november 2026 sioqqullugu tunniunneqartunut atuutinngilaq.

